Tõnis Mägi

Tõnis Mägi (sündinud 18. novembril 1948 Tallinnas) on eesti laulja, helilooja ja näitleja. Ta on Eesti rokkmuusikas mõjukas ja tähelepanuväärne isiksus, ning eesti rahva seas väga hinnatud ka isamaaliste laulude "Koit" ja "Palve" poolest.

Elulugu 
Tallinna 22. Keskkoolis esines ta juba algklassipäevil koorisolistina. 1966. aastast laulis ansamblis Rütmikud.

Pärast kooli lõpetamist läks Mägi tööle tehasesse Punane RET. Ajateenistuse järel Nõukogude armees asus ta vokaalsolistiks ansamblis Baltika. Hiljem on ta laulnud ka ansamblites Kärjed, Laine, Muusik Seif, 777, Ultima Thule, Estraadiraadio ja Blue Time.

Tõnis Mägi on mänginud peaosa näidendis "Kuningas Ubu" (NO99). A. Tšehhovi "Kolmes ões" oli ta Tuzenbachi rollis (lavastaja Mikk Mikiver), L. Tolstoi "Sõjas ja rahus" Pierre Bezuhhovi rollis (lavastaja Mikk Mikiver). Teinud rolle kahekümnes lavastuses. 

24. mail 2009 valisid eestlased tema laulu "Koit" telesaate "Eesti otsib lemmiklaulu" võitjaks.

Looming

Diskograafia

 1981 "Tõnis Mägi & Music Seif" EP, Melodija
 1983 Tõnis Mägi & Music Seif "Mäe kaks nõlva" LP, С60 19439 002, Melodija
 1990 "Kogutud kodutud" LP, С60 30799 003, Melodija
 1990 "Tõnis" LP, ZEN 2019, Rockadillo Records
 1993 "Hüüdja hääl" CD, Trio
 1995 "Liivakell" CD, SaluMuusik Rec
 1996 "Las jääda kõik, mis hea 1" CD, ERC008, Eesti Raadio: Jaak Joala, Ivo Linna
 1996 "Las jääda kõik, mis hea 2" CD, ERC009, Eesti Raadio: Jaak Joala, Ivo Linna
 1998 "Kaunilt kaua" CD, Tõnis Mägi
 2000 "Tõnis Mägi" 2CD, Aidem Pot Hitivabrik: Eesti kullafond
 2003 "Jäljed" CD, ARM Music
 2003 "Siirius" CD, ARM Music
 2005 "Vestlus Hermanniga" CD, Tõnis Mägi
 2006 "2teist" CD, Sanofi Aventis
 2008 "KIIK & KIRIK" CD, Tõnis Mägi ja Politseiorkester
 2011 "Tarkus" CD, Elwood Muusik OÜ
 2012 "Teine ruum" CD, Tõnis Mägi ja Kärt Johanson
2016 "Sirius" LP
2016 "Tundmatu Mägi" CD
2020 "Aovalgus" LP, CD

DVD
 2002 "pÜHENDUS" (Digibox OÜ)

Film 
 Dokumentaalfilm "Vaikus valguses" (2019, režissöör Priit Pääsuke)

Raamatud 
 2006 – "Tõnis Mägi: müümata naer" koos Berk Vaheriga, ISBN 9985-57-776-0
 2010 – "Noodiraamat". Fotod: Maarja Mägi

Tunnustus
 1997 – Eesti Raadio aasta muusik
 1999 – Valgetähe IV klassi teenetemärk
 1999 – Suure Vankri auhind
 2003 – Eesti Vabariigi kultuuripreemia 2002. aasta loominguliste saavutuste eest – kontserdikava "pÜhendus" ja DVD plaadi eest
 2003 – Tartu Kultuurikandja aunimetus (aasta looja)
 2005 – Eesti Fonogrammitootjate Ühingu antud Eesti Muusikaauhind "Panus Eesti muusikasse"
 2008 – Tartu Kultuurikandja aunimetus (aasta looja)
 2010 – Riigivapi III klassi teenetemärk
 2011 – Tartu medal 
 2017 – Elva linna aukodanik

Poliitiline tegevus 

Tõnis Mägi on esinenud paljudel Eesti rahva iseseisvust toetavatel üritustel isamaaliste lauludega, sealhulgas üldlaulupidudel ja öölaulupidudel.

Tõnis Mägi on kandideerinud Riigikokku 1995. aastal valimisliidus Isamaa ja ERSP liit saades 265 häält ning 2007. aastal Erakond Eestimaa Rohelised nimekirjas saades 1215 häält. Ta oli 2007-2021 Erakonna Eestimaa Rohelised liige.

Tõnis Mägi on sõna võtnud ka Euroopa Liidu vastu ja EKRE toetuseks. Ta esines ka Vabariigi aastapäeva tõrvikurongkäigule järgnenud kontserdil aastal 2019, mida korraldas Sinine Äratus. Samuti kutsus ta üles 2021. aasta Eesti presidendivalimistel valima presidendiks Henn Põlluaasa.

22. aprillil 2017 võttis Tõnis Mägi sõna Rail Balticu vastasel meeleavaldusel.

23. oktoobril 2021 esines Tõnis Mägi Tallinnas Vabaduse väljakul toimunud meeleavaldusel koroonapiirangute vastu. Meeleavaldusele eelnenud videopöördumises, milles Tõnis Mägi kutsus üles meeleavaldusel osalema, tsiteeris ta Leelo Tungla luuleridu, mis tekitas nende autoris pahameelt. Samuti on kriitikat pälvinud laulja tegevus vaktsineerimisvastasuse reklaamimisel. Tõnis Mägi plaanis osaleda ka kevadel toimunud meeleavaldustel, kuid tal ei õnnestunud kohale minna.

Isiklikku 
Tõnis Mägi on olnud neli korda abielus. Abielust Laine Mäega on tal tütar Liis-Katrin (1983), kes on abielus näitleja Märt Avandiga. Abielust Piia Kaldmaga (Mägi) on tal tütar Maarja (1992). Alates 2001. aastast on Tõnis Mägi abielus laulja Kärt Johansoniga. Neil on tütred Liidia (1999) ja Mirt (2003).

Viited

Välislingid 

 Valner Valme. Kui homme saabuks maailma lõpp, istutaksin täna veel ühe puu, Postimees, 15. november 2008
 Margus Mikomägi. Tõnis Mägi: Olen suhteliselt pimedana läinud õiget teed, Maaleht, 20. november 2008
 
Vahur Kersna. Täna õhtul Tõnis Mägi, ETV, 4. jaanuar 2009
 Tõnis Mägi: lipu Vägi Postimees, 5. juuni 2009
 Tõnis Mägi, teel tuuma poole Postimees, 6. juuli 2013
 "Vaikus valguses"

Eesti muusikud
Eesti lauljad
Eesti heliloojad
Valgetähe IV klassi teenetemärgi kavalerid
Riigivapi III klassi teenetemärgi kavalerid
Elva linna aukodanikud
Sündinud 1948